b'\n_START_ARTICLE_\nDrago \xc5\xa0abec\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v \xc5\xa0tivanu in Matenji vasi, prvi razred trgovske \xc5\xa1ole in prvi razred italijanske gimnazije pa v Postojni. Po osvoboditvi je nadaljeval s \xc5\xa1olanjem na postojnski gimnaziji in leta 1950 maturiral. Po maturi je \xc5\xa1tudiral na zagreb\xc5\xa1ki veterinarski fakulteti in tam oktobra 1956 diplomiral. Po odslu\xc5\xbeenju voja\xc5\xa1kega roka je jeseni 1958 od\xc5\xa1el na strokovno izpopolnjevanje v Nem\xc4\x8dijo. Dva semestra je opravil na veterinarski visoki \xc5\xa1ol v Hannovru, kjer je specializiral iz etiologije in patomorfologije osteoartoze ter 1960 dosegel doktorat. Od januarja 1961 do maja 1965 je slu\xc5\xbeboval na Veterinarskem zavodu Slovenije v Ljubljani. Tam je opravil strokovni izpit in bil marca 1961 izvoljen za znanstvenega sodelavca. V letih 1965\xe2\x88\x921967 je bil asistent na kliniki za farmske \xc5\xbeivali veterinarskega oddelka Biotehni\xc5\xa1ke fakultete v Ljubljani, aprila 1974 habilitiran za predmet Bolezni in zdravstveno varstvo pra\xc5\xa1i\xc4\x8dev, junija 1971 je bil izvoljen za docenta, 1984 pa za rednega profesorja istega predmeta. Objavil je ve\xc4\x8d raziskav, znanstvenih poro\xc4\x8dil, u\xc4\x8dbenikov in knjig. Njegova bibliografija obsega 71 zapisov.'